Dobrodošao natrag, kapetane: Niko Kovač vodit će Hrvatsku!

Predsjednik Hrvatskog nogometnog saveza Davor Šuker objavio je da je Igor Štimac smijenjen. Njegov nasljednik na klupi nogometne reprezentacije bit će Niko Kovač

<p><span style="background-color: rgb(255, 255, 255);">S više od sat i pol zakašnjenja pred okupljenim novinarima u hotelu Hilton predsjednik HNS-a, <b>Davor Šuker,</b> objavio je kako je <b>Igor Štimac </b>"bivši", a <b>Niko Kovač</b> novi izbornik Hrvatske. <b>Niko Kovač</b> je, prema Šukerovim riječima, izabran jednoglasno.</span><br/></p><p>- Igor Štimac dugo je godina radio na projektu "vatrenih" i imao je maksimalnu podršku Hrvatskog nogometnog saveza. Zbog novonastalih događaja, loših rezultata i igara koje nisu bile na nivou hrvatske reprezentacije, Izvršni odbor odlučio je na moj prijedlog smijeniti Igora Štimca - rekao je <b>Davor Šuker </b>na konferenciji za novinare koja je kasnila više od sat i pol zbog zasjedanja Izvršnog odbora.</p><p>-<b> Niko Kovač </b>novi je izbornik hrvatske nogometne reprezentacije i njegov ostanak na klupi neće biti uvjetovan odlaskom na SP u Brazil 2014. godine - kazao je Šuker.</p><p><b>Igor Štimac</b> nakon utakmice protiv <b>Škotske </b>i novog debakla u kvalifikacijama<b> </b>rekao je kako će ponuditi ostavku Davoru Šukeru jer smatra kako je to moralno.</p><p>- Nije nam bilo lako odlučiti, ne želim se vraćati u prošlost i odgovoriti na pitanje tko je bio za Igora Štimca. Teško nam je bilo, odgovoran sam i zato sam u pet ujutro u zračnoj luci najavio da moramo djelovati. Sve sam rekao. Jednoglasno smo odlučili da će Niko Kovač voditi Hrvatsku i to još nisam doživio. Preostaje nam mukotrpan rad, nadam se da će nas Niko odvesti na SP - dodaje <b>Šuker</b>.</p><h3>Lovren i Strinić kažnjeni s 20.000 eura</h3><p>Zbog nesportskog ponašanja i narušavanja atmosfere u reprezentaciji na utakmici protiv Škotske, <b>Dejan Lovren</b> i <b>Ivan Strinić </b>kaznit će se s 20.000 eura, rekao je<b> Šuker.</b></p><p>Podsjećamo, Lovren i Strinić umalo su se potukli nakon drugog gola <b>Škotske </b>na Hampden Parku. Škoti su zabili nakon penala, a Lovren je nasrnuo na Strinića. Dvojac je morao razdvajati kapetan<b> Darijo Srna.</b></p><p><a href="https://www.24sata.hr/nogomet/niko-kovac-beskompromisni-kapetan-i-trener-cvrste-ruke-336942" rel="" title="reprezentacija">Niko Kovač, beskompromisni kapetan i trener čvrste ruke!</a></p>